Gaia háború

### Érintett frakciók

Ganümidai Koloniális szövetség, Ivaliszk Únió, Tyri Paktum, Suvata védelmi szövetség, Skullers, Ariko Corporations, Gaia 01

### Érintett személyek

Gaia 01

3k480-ban egy független tudósokból álló csoport elkezdett dolgozni az új korszak mesterséges inteligenciáján. A Gaia projekten. Ez a gép a tervek szerint hatalmas tudományos kérdéseket válaszolt volna meg ehhez pedig számos neki kijelölt lakatlan bolygó nyersanyagait használhatta volna fel kísérletezés gyanánt. Elkészültét számos frakció támogatta így relatíve gyorsan már 3k498-ban el is készült a valaha épített legerősebb számítógép, a Gaia 01. A nebuláról kapta a nevét ahol felépítették.

## Bekapcsolás

A bekapcsolásainak első pillanataiban a körülötte felépített kutatóbázissal mindennemű kommunikáció megszűnt. Egy órán belül aktivitás volt felfedezhető a bolygón ahogy a terraformáló robotok aktiválódtak és építeni kezdtek. A gaia 01 nem válaszolt semmilyen rádióadásra. Sem a vészleállító parancsra. Mint később kiderült a vészleállító azért nem működött mert a Gaia egy biztonsági résen keresztül a terraformáló robotokba mentette magát. A leküldött kutató csapatok szintén nem válaszoltak, jeleiket zavarták. Ugyanez történt az odaküldött Suvata kommandósokkal is.

## Blokád

A bolygót a Suvata csapatok és a Ganümidai koloniális szövetség közösen blokád alá hajtották és megfigyelés alá került. A maga idejében nagy zavart kavart a médiában. Sokan elfecsérelt adófizetői pénznek ítélték meg. Mint kiderült két hajó még a blokád előtt sikeresen kicsusszant a bolygóról. Ezek pedig egy félreeső mélyűri robot gyárat támadtak meg a Quadrant-Antares 3 rendszerben. Az ott dolgozókat túszul ejtették vagy kivégezték és maguk folytatták a munkát. Egy év inaktivitás után egy robot hadsereg állt össze. Mely hajókat kezdett zsákmányolni és mobil gyárakat illetve fegyvereket építeni. Egyre fejlettebb harcigépek készültek. 3k499-ben ezek a robotok visszatértek és elsöprő haderővel megsemmisítették a Gaiát átölelő blokádot.

## A másolatok és gyilkosságok

Ebben az időben jelentek meg a másolatok akik az emberekre nagyon emlékeztető robotok voltak. Szabad szemmel megkülönböztethetetlenek. Egy időben a blokád megsemmisítésével mind a különböző nagyobb hatalmak életére törtek. 7-ből mindössze egy gyilkossági kísérlet járt sikerrel. Azonban a "másolat pánik" hatalmas káoszt teremtett minden államban.

## A háború

A Gaia ködben felsorakozó robotok seregei rögtön elkezdték megtámadni a környező bolygókat. Akkoriban a kézben hordozható Ion fegyverek még csak prototípusként léteztek így a helyi erők nehezen tudták velük felvenni a kapcsolatot. Nagyjából ekkortájt derült ki a Gaia 01 célja is. A legfontosabb kérdésnek azt ítélte, hogy léteznek-e az Istenek. Úgy gondolta ezzel mindent megváltoztat, és ennek a legegyszerűbb megismerési módja a spiritualitás alapjának tehát a léleknek a megfigyelése. Ezt pedig a halál pillanatában találta a legideálisabbnak. Így a robotok kamerák előtt tömegesen végezték ki a foglyul ejtett civileket de sokat elraboltak és magukkal vittek, hogy a kutató báziasaikban végezzenek kísérletek rajtuk.

A környező flották rögvest mobilizálódtak és együtt megkezdték a válaszcsapásokat. Szinte mindegyik sikertelennek bizonyult a teljesen gépi hadsereg ellen, melyet látszólag megtörni nem lehetett. A gépek rendkívül szívós néhol energia pajzsokkal felszerelt ellenfeleknek bizonyultak. A legtöbb egyszerű gyalogsági fegyver alig ártott nekik. Az első évben a háború tízmillió organikus életet követelt csak a katonai oldalon. A civil veszteségek másfél körül jártak, ebbe bele tartozott a Helene és Pevilla teljes lakossága. A legnagyobb gondot azonban a másolatok jelentették akik az állandó terrorakcióikkal és kémkedésükkel rémületben tartották a lakosságot. Egy idő után boszorkány üldözésszerűen megkezdődött a néha véletlenszerű emberek önkényes kivégzése. Az addigi civilizált népek a rettegéstől a fejük tetejére álltak A gépek előrenyomulása akkori adatok szerint megállíthatatlannak tűnt.

### Asmodiai csata

3k503-ban a Gaia erők egy új folyosót nyitottak a Reto-Son felé ezzel veszélybe sodorva rengeteg új bolygót. Elsőként az Ariko corporations főhadiszállását. A sűrűn lakott Asmodiát. A Suvata védelmi szövetség, a GKSZ és az Ariko corporations itt egyesítette az erejét. Elsőként itt került bevetésre a kézi ionpuska mely effektívnek bizonyult a robotok lekapcsolásában. A csata egy hónapig tartott és kemény veszteségek árán megfordított a háború menetét. A szövetség üldözőbe vette a Gaia erőket.

Ezután egy újabb év kemény és lassú háborúskodás kezdődött melyben a Gaia csak lassan veszített területeket és csak azokat adta fel ahol már a teljes civil populációt felszámolta.

## A végkifejlet

A legoptimistább szakértők is úgy tartották, hogy ilyen ütemben a háború minimum tíz évig fog tartani mikor gépek egyszer csak visszavonultak minden frontról. Egyik pillanatról a másikra abbahagyták a támadást felszálltak a hordozóikra és visszatértek a Gaia ködbe. De a Gaia köd azóta is háborús övezetnek van nyilvánítva és gyakoriak az összecsapások a gépekkel ám már régóta nem követelnek annyi életet mint a háború csúcspontján.

## Utóhatás

A mesterséges inteligencia használata a Gaiai háború óta mindenhol tiltott a különböző veszélyek miatt amit a háború tiltott. Sok vadász csoport alapult ami a megmaradt robotok levadászására specializálódott. Pár Gaia csoport hátramaradt, feltehetőleg túl távol keveredtek a többiektől, vagy valamilyen indoknál fogva nem kapták meg a visszavonulási üzenetet. A legjavukat mára már felszámoltak és csak elvétve lehet rájuk bukkanni.